CELEX: 62019CN0797
Language: fi
Date: 2019-10-24 00:00:00
Title: asia C-797/19: Ennakkoratkaisupyyntö, jonka Bundesfinanzhof (Saksa) on esittänyt 24.10.2019 – B-GmbH v. Finanzamt D

27.1.2020   
            
            
               FI
            
            
               Euroopan unionin virallinen lehti
            
            
               C 27/21
            
         
      Ennakkoratkaisupyyntö, jonka Bundesfinanzhof (Saksa) on esittänyt 24.10.2019 – B-GmbH v. Finanzamt D
      (asia C-797/19)
      (2020/C 27/27)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Bundesfinanzhof
      
         Pääasian asianosaiset
      
      
         Revision-menettelyn valittaja: B-GmbH
      
         Revision-menettelyn vastapuoli: Finanzamt D
      
         Ennakkoratkaisukysymys
      
      Onko Euroopan unionin toiminnasta tehdyn sopimuksen 107 artiklan 1 kohtaa tulkittava siten, että kyse on tämän määräyksen soveltamisalaan kuuluvasta valtiontuesta, jos jäsenvaltion lainsäädännön mukaan pääomayhtiölle liiketoiminnasta, jonka harjoittamisesta ei saada toiminnan kulut kattavaa vastiketta, (jatkuvasti) aiheutuvia tappioita on tosin lähtökohtaisesti pidettävä peiteltynä voitonjakona eivätkä ne vastaavasti saa pienentää pääomayhtiön tulosta, mutta sellaisten pääomayhtiöiden tapauksessa, joiden äänienemmistö on suoraan tai välillisesti julkisoikeudellisilla oikeushenkilöillä, jatkuvasti tappiollisesta liiketoiminnasta ei aiheudu näitä oikeudellisia seurauksia, jos kyseiset yhtiöt harjoittavat asianomaista liiketoimintaa liikenne-, ympäristö-, sosiaali-, kulttuuri-, koulutus- tai terveyspoliittisista syistä?